Պահուստային հաջորդ՝ Հայաստանի համար առավել շահեկան տարբերակը, անշուշտ, Սերժ Սարգսյանի նախապես հայտարարած «և՛,և՛» տարբերակի իրագործումն է, որը փաստացի անիրատեսական է: Ընդ որում, ոչ միայն այն պատճառով, որ Եվրոպան Հայաստանին զրկեց այդ շանսից, այլ նաև այն պարզ պատճառով, որ Ռուսաստանն ինքն էլ չի ընդունում «և՛, և՛»-ը: ՈՒՆԻԱՆ-ի փոխանցմամբ` Ռուսաստանի վարչապետ Դմիտրի Մեդվեդեւը սպառնացել է Ուկրաինային՝ հայտարարելով, որ Եվրամիության հետ Ասոցացման մասին համաձայնագիր ստորագրելը կփակի Ուկրաինայի մուտքը Մաքսային միություն: «Իրավիճակը բավական պարզ է`ԵՄ-ի պետությունների հետ Ասոցացված անդամակցության վերաբերյալ համապատասխան փաստաթուղթ ստորագրելու դեպքում, փաստացի, մեր ուկրաինացի դաշնակիցների համար մուտքը Մաքսային միություն փակ կլինի», -ասել է Մեդվեդևը: